Lav et referat af nedenstående tekst:

Tekst:
Det er doping-kriminalitet af særlig grov karakter, en 34-årig mand fra Pandrup onsdag eftermiddag er blevet sigtet og varetægtsfængslet for. Det fortæller Emil Stenbygaard, anklager for Nordjyllands Politi, efter onsdagens grundlovsforhør ved Retten i Hjørring. - Manden er blevet varetægtsfængslet i fire uger for at have været i besiddelse af 110.000 doping-enheder. Mængden gør, at der er tale om skærpende omstændigheder, siger Emil Stenbygaard, og dermed kan den sigtede risikere op til seks års fængsel. Grundlovsforhøret blev holdt for lukkede døre, og derfor er det meget få detaljer, anklageren kan afsløre. Men det kom frem i retssalen, at de 110.000 enheder er af forskellig slags og blev fundet på den 34-åriges ejendom. Den sigtede nægtede sig skyldig og nægtede også at udtale sig i retten. Han kærede dog ikke varetægtsfængslingen, der er sat til fire uger.

Referat:
En 34-årig mand fra Pandrup risikerer op til seks års fængsel, efter 110.000 dopingenheder blev fundet på hans ejendom.